ŠTATÚT RADY ŠKOLY
podľa  zákona  č. 321/2025 Z. z. o školskej správe a o zmene a doplnení niektorých zákonov (ďalej len „zákon“)


Čl. 1
Základné ustanovenia

(1) Rada školy sa ustanovuje pri Materskej škole s VJM – Óvoda, Októbrová ulica 939/47, 929 01 Dunajská Streda (ďalej len „rada školy “).
(2) Sídlo rady školy je zhodné so sídlom školy, pri ktorej je ustanovená.

Čl. 2
Pôsobnosť a poslanie rady školy

(1) Rada školy je samosprávny orgán školy, ktorá   vyjadruje a presadzuje verejné záujmy, záujmy detí, ich zákonných zástupcov a zamestnancov.
(2) Rada školy plní funkciu verejnej kontroly prerokúvaním otázok týkajúcich sa vykonávania hlavnej činnosti školy.


Čl. 3
Činnosť a kompetencie rady školy

(1) Rada školy sa vyjadruje k závažným skutočnostiam, ktoré sa vzťahujú k činnosti školy. 
(2) Rada školy prerokúva najmä:
a) školský poriadok
b) školský vzdelávací program
c) ďalšie dokumenty a skutočnosti súvisiace s činnosťou školy.
(3) Funkčné obdobie rady školy je štyri roky, ktoré začína plynúť dňom jej  ustanovujúceho zasadnutia.


Čl. 4
Zloženie rady školy

(1) Rada školy má 5 členov.
(2) Členmi rady školy sú:
a) dvaja zvolení zástupcovia zamestnancov školy,
b) jeden zvolený zástupca zákonných zástupcov
c) dvaja delegovaní zástupcovia zriaďovateľa.

Čl. 5
Voľby členov rady školy

(1) Voľby do rady školy vyhlasuje zriaďovateľ, ktoré sa zverejňuje na webovom sídle školy. 
(2) Voľby do rady školy organizačne zabezpečuje riaditeľ na základe písomného poverenia zriaďovateľa. 
(3) Voľby do rady školy sa vykonávajú zvlášť pre každú kategóriu voličov.  Zamestnanci volia spomedzi seba zástupcu za kategóriu zamestnancov. Zákonní zástupcovia volia spomedzi seba zástupcu za kategóriu zákonných zástupcov. 
(4) Voľby do rady školy možno pre príslušnú kategóriu voličov uskutočniť, ak je v mieste ich konania prítomná nadpolovičná väčšina príslušnej kategórie voličov. Inak zriaďovateľ vyhlási za príslušnú kategóriu voličov opakované voľby; pri opakovaných voľbách sa podmienka účasti nadpolovičnej väčšiny príslušnej kategórie voličov nevyžaduje. 
(5) Voľby do rady školy za jednu kategóriu voličov sa uskutočňujú v jeden deň. Voľby do rady školy za rôzne kategórie voličov sa môžu uskutočniť v ten istý deň.
(6) Voľby do rady školy možno uskutočniť aj elektronicky prostredníctvom školského informačného systému, ktorý zabezpečuje tajnosť hlasovania a identifikáciu oprávnených voličov, ak sú zabezpečené podmienky podľa § 20 ods. 1 až 5 a § 21 zákona. 
(7) Zoznam kandidátov vo voľbách do rady školy za príslušnú kategóriu voličov zostavuje predseda rady školy. Do zoznamu kandidátov možno zapísať len osobu, ktorá na zápis do zoznamu udelila písomný súhlas a ktorú navrhol najmenej jeden volič z príslušnej kategórie voličov.
(8) Do rady školy sú zvolení zástupcovia príslušnej kategórie voličov, ktorí podľa počtu príslušných členov rady školy určeného zriaďovateľom získali najvyšší počet hlasov. Pri rovnosti hlasov sa poradie určí verejným žrebovaním.
(9) V prípade volieb  za kategóriu zákonných zástupcov  obaja zákonní zástupcovia majú spoločne jeden hlas bez ohľadu na skutočnosť, či sú manželmi; ak školu navštevuje viac ich detí, za každé dieťa majú spoločne jeden hlas. Podmienka podľa prvej vety platí, aj ak je dieťa súdom zverené len jednému zákonnému zástupcovi alebo do striedavej osobnej starostlivosti.
(10) Predseda rady školy vyhotoví o vykonaní volieb do rady školy zápisnicu, ktorá obsahuje náležitosti ustanovené zákonom. 
(11) Prílohou zápisnice o vykonaní volieb do rady školy je dokumentácia za jednotlivé kategórie voličov vrátane prezenčných listín; ak zápisnica obsahuje osobné údaje, zverejňujú sa v rozsahu meno a priezvisko. Predseda rady školy zabezpečí zverejnenie zápisnice do  troch pracovných dní od vykonania volieb do rady školy za poslednú kategóriu voličov najmä na webovom sídle školy.



Čl. 6
Výberové konanie  na obsadenie miesta riaditeľa školy

1. Výberové konanie na obsadenie pracovného miesta riaditeľa školy vyhlasuje a v spolupráci s výberovou komisiou uskutočňuje zriaďovateľ.  
2. Podľa ust, § 11 odsek 1 zákona členmi výberovej komisie  sú okrem iného aj:  
a. predseda rady školy, ktorá je zároveň aj predsedom výberovej komisie 
b. dvaja zástupcovia členov rady školy za kategóriu zamestnancov, kategóriu rodičov a iných fyzických osôb než rodič, ktorí majú dieťa zverené do starostlivosti na základe rozhodnutia súdu a za kategóriu zriaďovateľa pričom platí, že  ak je predseda rady školy zástupcom niektorej z uvedených kategórií, z tejto kategórie sa doplní do výberovej komisie len jeden zástupca.
3. Členovia rady školy za príslušnú kategóriu volia zo svojich radov zástupcov do výberovej komisie  za danú kategóriu; o voľbe sa vyhotovuje písomný záznam, ktorý sa doručuje predsedovi rady školy.  
4. Ak sú v príslušnej kategórii dvaja členovia rady školy, títo sú zároveň členmi výberovej komisie.
5. Ak je v príslušnej kategórii menej ako dvaja členovia rady školy, tento člen je zároveň členom výberovej komisie. Druhým zástupcom za danú kategóriu je kandidát na člena rady školy za túto kategóriu, ktorý vo voľbách získal druhý najvyšší počet hlasov, prípadne ďalší kandidát v poradí podľa počtu získaných hlasov.
6. Ak  podľa odseku 5 nie je možné určiť druhého zástupcu, tento sa zvolí voľbou príslušnej kategórie voličov. Za zástupcu je zvolený kandidát, ktorý získal najvyšší počet hlasov. V prípade rovnosti hlasov rozhodne žreb, ktorý riadi predseda rady školy.


Čl. 7
Zánik členstva v rade školy

(1) Zánik členstva v rade školy je  upravená v ust. § 22 odsek 1 zákona, podľa ktorého členstvo v rade školy zaniká: 
a) uplynutím funkčného obdobia rady školy,
b) vzdaním sa členstva, 
c) ustanovením do funkcie, ktorá je nezlučiteľná s členstvom v rade školy, 
d) skončením pracovnoprávneho vzťahu so školou, ak ide o člena zvoleného za kategóriu zamestnancov; to platí, aj ak skončenie pracovnoprávneho vzťahu bolo rozhodnutím súdu vyhlásené za neplatné, 
e) dňom, kedy dieťa zvoleného zástupcu zákonných zástupcov prestane byť dieťaťom alebo žiakom školy,
f) odvolaním člena rady školy,
g) obmedzením spôsobilosti na právne úkony,
h) smrťou alebo vyhlásením za mŕtveho,
i) výmazom školy z registra alebo zrušením príslušnej organizačnej zložky.
(2) Člen rady školy sa môže vzdať členstva písomným oznámením, ktoré doručuje zriaďovateľovi. Členstvo v rade školy zaniká dňom jeho doručenia, ak v ňom nie je uvedený neskorší dátum vzdania sa členstva.
(3) Voleného člena rady školy môže odvolať len príslušná kategória voličov, ktorú v rade školy zastupuje
(4) Písomný záznam o odvolaní člena rady školy doručí predseda rady školy zriaďovateľovi alebo ak ide o odvolanie predsedu rady školy, doručí ho člen rady školy poverený radou školy.
(5) Ak zaniklo členstvo v rade školy pred skončením jej funkčného obdobia, zvolí príslušná kategória voličov na uvoľnené miesto nového člena rady školy nasledovne:
a) [bookmark: _Hlk219467636]v prípade člena, ktorý je voleným zástupcom zamestnancov školy, nastupuje na jeho miesto zástupca zamestnancov, ktorý sa v riadnych voľbách do rady školy za príslušnú kategóriu voličov umiestnil ako ďalší v poradí podľa počtu získaných hlasov za zvolenými zástupcami, spĺňa podmienky pre ustanovenie do funkcie člena rady školy a súhlasí s ustanovením do funkcie člena rady školy,
b) v prípade člena, ktorý je voleným zástupcom zákonných zástupcov, nastupuje na jeho miesto zástupca zákonných zástupcov, ktorý sa v riadnych voľbách do rady školy za príslušnú kategóriu voličov umiestnil ako ďalší v poradí podľa počtu získaných hlasov za zvolenými zástupcami, spĺňa podmienky pre ustanovenie do funkcie člena rady školy a súhlasí s ustanovením do funkcie člena rady školy,
(6) Ak nie je možné postupovať podľa odseku  5 tohto článku, pre doplnenie členov rady školy pri volených zástupcoch zorganizuje rada školy v spolupráci so zriaďovateľom a riaditeľom školy doplňujúce voľby pre danú skupinu oprávnených voličov.
(7) Zriaďovateľ môže odvolať delegovaného zástupcu bez uvedenia dôvodu; odvolanie musí byť písomné a zriaďovateľ listinu o odvolaní člena rady školy doručuje rade školy. 

Čl. 8
Predseda a podpredseda

(1) Rada školy si zo svojich členov volí predsedu a podpredsedu tajným hlasovaním.
(2) Predseda riadi činnosť rady školy a koná v jej mene. Podpredseda zastupuje predsedu v čase jeho neprítomnosti v plnom rozsahu jeho práv a povinností.
(3) Ak funkcia predsedu alebo podpredsedu nie je obsadená, rada školy bezodkladne zvolí nového predsedu alebo podpredsedu.
(4) Za predsedu rady školy a podpredsedu rady školy môže byť zvolená iba plnoletá fyzická osoba, ktorá je spôsobilá na právne úkony a je bezúhonná. 

ČL. 9
Zasadnutia rady školy

(1) Rada školy zasadá podľa potreby, najmenej dvakrát ročne.
(2) Zasadnutie rady školy zvoláva predseda.
(3) Pozvánku na zasadnutie rady školy posiela predseda rady školy ostatným členom rady školy elektronicky emailom zvyčajne minimálne 5 dní pred zasadnutím rady školy. Súčasťou pozvánky je program zasadnutia rady školy, podkladové materiály a návrhy uznesení.
(4) Rada školy je uznášaniaschopná, ak je prítomná nadpolovičná väčšina všetkých jej členov.
(5) Na prijatie uznesenia je potrebný súhlas nadpolovičnej väčšiny prítomných členov, ak zákon neustanovuje inak.
(6) Predseda zvolá zasadnutie aj vtedy, ak o to požiada najmenej tretina členov rady školy.

Čl. 10
Práva a povinnosti člena rady školy

(1) Člen rady školy má právo:
a. voliť a byť volený,
b. navrhovať kandidátov na funkciu predsedu a podpredsedu rady školy,
c. byť informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať,
d. hlasovať ku všetkým uzneseniam rady školy,
e. predkladať na rokovanie rady školy vlastné námety prípadne materiály.
(2) Člen rady školy je povinný zúčastňovať sa jej zasadnutí.




Čl. 11
Rokovanie rady školy

(1) Rada školy rozhoduje hlasovaním.
(2) Hlasovanie je spravidla verejné; o tajnom hlasovaní rozhodne rada školy.
(3) Rokovanie rady školy sa riadi týmto štatútom a zákonom.
(4) Zasadnutie rady školy možno v odôvodnených prípadoch uskutočniť aj prostredníctvom videokonferencie alebo inými prostriedkami informačnej a komunikačnej technológie po predchádzajúcom odsúhlasení členov rady školy bez fyzickej prítomnosti vrátane tajného hlasovania, ak to technické podmienky umožňujú, najmä formou zasadnutia a hlasovania prostredníctvom emailovej komunikácie („per rollam“). 
(5) Rada školy je schopná uznášať sa per rollam, ak sa na takomto zasadnutí zúčastní nadpolovičná väčšina všetkých členov rady školy. 

Čl. 12
Vedenie dokumentácie zo zasadnutia rady školy,
spôsob a miesto jej uloženia

(1) Pozvánku na zasadnutie rady školy posiela predseda rady školy ostatným členom rady školy elektronicky emailom minimálne 5 dní pred zasadnutím rady školy. Súčasťou pozvánky je program zasadnutia rady školy, podkladové materiály a návrhy uznesení.
(2) Z každého zasadnutia rady školy sa vyhotoví zápisnica a prezenčná listina, za čo zodpovedá predseda rady školy. 
(3) Zápisnica obsahuje najmä priebeh rokovania, prijaté uznesenia a výsledky hlasovania.
(4) Zverejňovanie zápisníc sa vykonáva v súlade s osobitnými predpismi
(5) Písomné vyhotovenie uznesenia obsahuje najmä
a) jednoznačný text prijatého rozhodnutia rady školy,
b) deň, čas a miesto konania zasadnutia rady školy,
c) hlasovanie – počet prítomných členov, počet hlasov za, počet hlasov proti a počet členov, ktorí sa zdržali hlasovania,
d) podpis predsedu rady školy.

Čl. 13
Osobitné ustanovenie v čase krízovej situácie 

(1) Ak počas mimoriadnej situácie, núdzového stavu alebo výnimočného stavu technické podmienky neumožnia zriaďovateľovi ustanovenie rady školy v lehote podľa § 6 ods. 4 zákona na ustanovení rady školy spolupracuje so zriaďovateľom aj príslušný regionálny úrad.
(2) Funkčné obdobie rady školy, ktoré uplynie v čase krízovej situácie, sa skončí uplynutím posledného dňa tretieho kalendárneho mesiaca po skončení krízovej situácie, ak technické podmienky neumožňujú ustanoviť novú radu školy. Ak sa počas tohto obdobia ustanoví nová rada školy, funkčné obdobie doterajšej rady školy uplynie dňom nasledujúcim po dni, v ktorom bola ustanovená nová rada školy.

Čl. 14
Finančné zabezpečenie

(1) Rada školy nemá vlastný majetok.
(2) Činnosť rady školy je zabezpečovaná v rámci rozpočtu školy.

Čl. 15
Záverečné ustanovenia

(1) Tento štatút schvaľuje rada školy.
(2) Štatút nadobúda účinnosť dňom jeho schválenia.
(3) Zmeny a doplnenia štatútu schvaľuje rada školy.






V Dunajskej Strede, dňa:  13.05.2026  
                                                                                      .........................................................
                podpis predsedu rady školy 
